Գործող թաղապետ Ռոբերտ Սինոյանի հաղթելու շանսերը գնահատվում են շատ ցածր, իսկ Երեւանի քաղաքապետարանի «Բնակչության հատուկ սպասարկում» ՊՓԲԸ-ի (հանրությանն առավել հայտնի է «Թաղման բյուրո» անվամբ) հսկիչ Պետրոս Սողոյանի թաղապետ դառնալու հնարավորությունը համարվում է գրեթե զրոյական: Ա.Քոթանջյանին սատարելու մասին արդեն իսկ պաշտոնապես հայտարարել է ԱԺ պատգամավոր Մանուկ Գասպարյանը, որի համար այս հարցը, ըստ իրեն, սկզբունքային խնդիր է: Մյուս կողմից քաղաքական շրջանակներում հայտնի է, որ Ա.Քոթանջյանին է սատարում նաեւ նախկին ԱԺ պատգամավոր Վահագն Գրիգորյանը: